194 Lapis

In lapide sunt tria: ponderositas, frigiditas, duricies fit in corde infideli et impenitenti. Ideo tale cor potest lapidi comparari, Ezech. [11:19]: *Auferam cor lapideum de carne* vestra. Econtra sicut lapides quadrati valent ad fundamenta construenda et quod solide iaceant, sicut patet in Salomonis, 3 Kings 5[:17]. Sic virtuosi viri de quibus dicit Philosophus, *Ethicorum*, primo, virtuosus quadratus. Quatuor virtutibus cardinalibus est sicut tetrogramis, siue vituperio. Et sicut ciuitas numquam bene nec securus edificatur nisi ex lapidibus congregas et vnitis ac cemento conglutinatis. Sic nec collegium bene stabit nisi per se fuerint vnite per concordiam et amorem secund Chrisostomum *Super Mattheo* homilia 7. Quo contra dicitur Lamen. 4[:1]: *Dispersi sunt lapides sanctuarii in capite omnium platearum*. Sed contra hoc Jacob et Laban faciendo *fedus* pacis colligerunt *lapides* in *tumulum*, id est, in *aceruum*, Gen. 31[:44-47].

¶ Item, est lapis durus quantum ad superbiam, Job 41[:15]: *Cor ejus indurabitur* quasi *lapis*.

Item, lapis est ponderosus quantum ad iram, Prou. [18:14]: *Spiritum ad irascendum facilem quis poterit sustinere?* [Prou. 27:3]: Grande *saxum, et onerosa arena, sed ira stulti utroque gravior*. At quia ponderosus est ideo facile trahit ad centum, Exod. 15[:5]: *Descenderunt in profundum quasi lapis*.

¶ Item, lapis est offensius quantum ad inuidiam quia inuidus ad quodlibet bonum proximi quasi ad lapidem offenditur, [Eccli. 27:29]. Eccli. 21[:11] *Via* peccantium quasi *complantata lapidibus*.

Item, est frigidus quantum ad accidiam, Eccli. 43[:22]: *Crystallus gelavit ab aqua.*

Sexto, est sterilis quantum ad gulam, Luc. 8[:5-6]: *Semen* quod *cecidit supra* lapidem *aruit*.

Septimo, est immundus quantum ad luxuriam, Eccli. 22[:2]: *De* stercoribus *boum,* id est, de immundis cogitacionibus, lapidabitur *piger*.

¶ Item, sunt lapides ad iactandum, Joan. 8[:59]: *Tulerunt lapides, ut jacerent in* Jesum.

Item, sunt lapides ad circumcidendum, Exod. 4[:25]: *Tulit Sephora petram acutissimam*.

Item, puniendum, Ezech. 38[:22]: *Judicabo eum peste, … et lapidibus*.

Item, ad ornandum, Isai. 54[:11]: *Sternam* nam *per ordinem lapides* tuos.

Item, ad edificandum, 1 Pet. 2[:5]: *Tamquam lapides vivi superædificamini*.